cyanic-selkie/wikianc huggingface dataset:
1 ივნისი
იხილეთ აგრეთვე
სხვა თვეები
0601
მედინა (აღმოსავლეთი მისამისი)
სქოლიო
კატეგორია:აღმოსავლეთ მისამისის მუნიციპალიტეტები
ცაგარელი
საკუთარი სახელი ცაგარელი შეიძლება აღნიშნავდეს ერთ-ერთ შემდეგ პიროვნებათაგანს:
გერმანიის ეკონომიკური გაერთიანება საქართველოში
DWV-ს მიზანია ხელი შეუწყოს გერმანიასა და საქართველოს შორის სავაჭრო და ეკონომიკური კავშირების დამყარებას და დაიცვას გერმანული ეკონომიკის ინტერესები საქართველოში. გარდა ამისა, DWV ემსახურება გერმანულ ფირმებს და აქტიურ დახმარებას სთავაზობს ქართულ ბაზარზე შესვლასა და დამკვიდრებაში.
Lasioglossum adriani
Lasioglossum adriani — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 2001 წელს.
სქოლიო
adriani
ბონდაჟი
ბონდაჟი (იგივე დაბმა) — სექსუალური სიამოვნების მიღების მიზნით, თოკების, ხელბორკილების თუ სხვა საშუალებების გამოყენება. სადომაზოხიზმის ნაირსახეობაა. ამტკიცებენ, რომ მამაკაცთა 1/3 ბონდაჟს სექსუალური თვალსაზრისით, მიმზიდველად მიიჩნევს.
კატეგორია:ბდსმ კატეგორია:პარაფილიები
გერმანული დოგი
გერმანული დოგი (Deutsche Dogge) — ძაღლის ჯიში, რომელიც გამოყვანილია გერმანიაში შუა საუკუნეები/XIX საკუნეში.
მედიდური, მაგრამ ნაზი და მოსიყვარულე დოგი - გერმანიის ნაციონალური ძაღლია. მისი წარმოშობა დაკავშირებულია ევროპაში ალანებთან ერთად მოხვედრილ ძაღლებთან. ამ მებრძოლ მასტიფებს, ალბათ, გრეიჰაუნდებთან აჯვარებდნენ, რის შედეგადაც წარმოიშვა დახვეწილი და გაწონასწორებული თანამედროვე ძაღლი. დიდი ზომის გამო დოგებს აქვთ ჯანმრთელობასთან დაკავშირებული პრობლემები, მათ შორის მენჯ-ბარძაყის და იდაყვის სახსრის ართრიტი და ძვლების სიმსივნე.
რესურსები ინტერნეტში
კატეგორია:მეცხვარე და მოდარაჯე ძაღლები კატეგორია:გერმანული წარმოშობის ძაღლის ჯიშები კატეგორია:მოლოსერები
ცანავა
საკუთარი სახელი ცანავა შეიძლება აღნიშნავდეს ერთ-ერთ შემდეგ პიროვნებათაგანს:
Kurilohadalia elongata
Kurilohadalia elongata — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
გეი
მინი|გეი ქორწილი ტორონტოში მინი|
გეი (Gay) — ინგლისური ზედსართავი სახელია, რომელიც თავდაპირველად „უდარდელს“, „მხიარულს“, „კაშკაშას“ და „თეატრალურს“ აღნიშნავდა. თუმცა, თანამედროვე ინგლისურ ენაში ამ სიტყვას იყენებენ, როგორც არსებით ან ზედსართავ სახელს, რომელიც ერთი და იმავე სქესის სექსუალურ ორიენტაციას — ჰომოსექსუალობას გამოხატავს.
მიმოხილვა
სიტყვა „გეი“ ინგლისურ სალაპარაკო ენაში მე-12 საუკუნეში შევიდა, ძველი ფრანგული gai-სგან, რაც თავის მხრივ, სავარაუდოა, რომ სათავეს გერმანიკული წყაროდან იღებს. ინგლისურ ენაში, სიტყვა თავდაპირველად „მხიარულს“, „კაშკაშას“ და „თეატრალურს“ აღნიშნავდა და სალაპარაკო ენაში თუ ლიტერატურაში ხშირად გამოიყენებოდა. მაგალითად, ოპტიმიზმით აღსავსე 1890-იანებს ახლაც ხშირად „მხიარულ“(Gay) 90-იანებს უწოდებენ. The Gay Parisian - Warner Brothers-ის მიერ გადაღებული ფილმიც ამ სიტყვას იმავე მნიშვნელობით იყენებს. სიტყვა უფრო ადრეც აღნიშნავდა ჰომოსექსუალ ადამიანს, მაგრამ მე-20 საუკუნემდე მის ამ მნიშვნელობით გამოყენებას მასიური ხასიათი არ ჰქონია.
სექსუალიზაცია
ამორალობასთან გარკვეული ასოციაციები სავარაუდოა, რომ ამ სიტყვამ უკვე მე-14 საუკუნეში შეიძინა, მე-17 საუკუნეში კი ეს მოვლენა უფრო გახშირდა. მე-17 საუკუნის ბოლოსთვის სიტყვას უკვე ჰქონდა განსაზღვრული მნიშვნელობა და ის „სიამოვნებებასა და თავაშვებულ ცხოვრებაზე დამოკიდებულს“ აღნიშნავდა. „გეი“ ქალი პროსტიტუციით დაკავებულს ნიშნავდა, „გეი“ მამაკაცი - მექალთანეს, ხოლო „გეი“ სახლი - საროსკიპოს. როგორც ვხედავთ, თავდაპირველად სიტყვა უფრო მეტად დაბალი ზნეობისა და მსუბუქი ყოფაქცევის ჰეტეროსექსუალ ადამიანებს აღნიშნავდა და არა ჰომოსექსუალ მამაკაცებს. ხოლო მაგალითად უკვე მე-20 საუკუნის შუა პერიოდში, შუახნის დაუოჯახებულ მამაკაცზე თუ იტყოდნენ, რომ ის „გეია“, ეს ნიშნავდა, რომ ის ოჯახური უღლისგან თავისუფალი და დამოუკიდებელი იყო, ჰომოსექსუალობაზე უმცირესი მინიშნების გარეშეც კი. იგივე ტერმინის იმავე მნიშვნელობით გამოყენება ქალების შესახებაც იყო შესაძლებელი. მაგალითისთვის, ბრიტანული კომიქსი Jane პირველად 1930-იანებში გამოქვეყნდა და ის ქალის - ჯეინ „გეის“ თავგადასავალს აღწერდა. აქაც არ არსებობდა არანაირი ქვეტექსტი ჰომოსექსუალობის შესახებ. ტერმინი უბრალოდ ქალის უდარდელ ცხოვრებას და მის უამრავ მეგობარ მამაკაცს აღნიშნავდა. ამონარიდი გერტრუდ სტაინი-ს წიგნიდან Miss Furr & Miss Skeene (1922) პირველი მაგალითია ლინგვისტურ ისტორიაში სიტყვის სხვა - ჰომოსექსუალურ კონტექსტში გამოყენებისა. Bringing Up Baby (1938) კი პირველი ფილმი აღმოჩნდა, სადაც სიტყვამ ჰომოსექსუალური დატვირთვა შეიძინა. სცენეში, სადაც Cary Grant-ის გმირი იძულებულია ქალისთვის განკუთვნილი ხალათი ჩაიცვას, რადგან მისი ტანსაცმელი სამრეცხაოშია წაღებული და სხვა გმირი მისი უცნაური ტანსაცმლის შესახებ ეკითხება, ის პასუხობს: „ეს იმიტომ რომ უცებ „გეი გავხდი“! თუმცა, რადგან იმ დროში სიტყვა ჯერ კიდევ „მხიარულის“ და უდარდელის“ გაგებით იხმარებოდა და ფილმიც მასაზე იყო გათვლილი, სავარაუდოა, რომ ფრაზას უბრალოდ შემდეგი მნიშვნელობა ჰქონდა:“უბრალოდ დაუფიქრებელი საქციელი ჩავიდინე“. ამის შემდგომ პერიოდში სიტყვის არაჰომოსექსუალური დატვირთვის გამოყენება კვლავ გაგრძელდა, ამის მაგალითია The Gay Divorcee (1934) მიუზიკლი ჰეტეროსექსუალი წყვილის შესახებ.
ჰომოსექსუალური კონტექსტი
მე-20 საუკუნის შუა პერიოდში, სიტყვა „გეი“ (gay) ჰედონისტურ და თავისუფალ ცხოვრების სტილს აღნიშნავდა. მისი ანტონიმი იყო სიტყვა: “straight”, რაც პირიქით სერიოზულობასა და რესპექტაბელურობას ნიშნავდა, ამჟამად ეს სიტყვა გამოიყენება ჰეტეროსექსუალი ადამიანების მოსახსენიებლად. ამჟამად სიტყვა „ჰომოსექსუალის“ გამოყენება არც თუ ისე მიღებულად ითვლება, რადგან ტერმინი ასოცირდება იმ ოფიციალურ დიაგნოზთან, როცა ჰომოსექსუალობა ფსიქიკურ გადახრად იქნა მიჩნეული. დიდ ბრიტანეთში, მე-20 საუკუნის შუა წლებში, სადაც ჰომოსექსუალობა არალეგალურად ითვლებოდა 1967 წლის სექსუალური სამართალდარღვევების აქტამდე, ადამიანის ჰომოსექსუალად მოხსენება დიდ შეუარაცხყოფად ითვლებოდა და კრიმინალური დანაშაულის დაბრალებას უტოლდებოდა. ამასთან ერთად, იმ სიტყვების გამოყენება, რომელიც ჰომოსექსუალობის სხვადასხვა ასპექტს გამოხატავდა, მაღალ საზოგადოებაში მიუღებელი იყო. შედეგად, სხვადასხვა ევფემიზმი გამოიყენებოდა ჰომოსექსუალობის მისანიშნებლად. მაგალითად, სპორტული გოგონები ("sporty" girls) და არტისტული ბიჭები ("artistic" boys). 60-იან წლებში ტერმინმა „გეი“ დაკარგა თავდაპირველი მნიშვნელობა, რითაც ის უდარდელს აღნიშნავდა და ამჟამინდელი - ჰომოსექსუალური კონტექსი შეიძინა. ბრიტანულ კომედიურ დრამაში  Light Up The Sky! (1960) ლუის ჯილბერტის რეჟისორობით, გათამაშდა დიალოგი, სადაც სიტყვა პირველად იყო მოხსენიებული ჰომოსექსუალური მნიშვნელობით. 1963 წლისთვის, უკვე ალბერტ ელისმა გამოიყენა მის წიგნში: The Intelligent Woman's Guide to Man-Hunting. ამის მსგავსად, ჰუბერტ სელბი უმცროსი მის ნოველაში Last Exit to Brooklyn  შემდეგ რამეს წერს თავისი გმირის შესახებ:  „ის ამაყობდა, რომ ჰომოსექსუალი იყო, რადგან ამით თავს ინტელექტუალურად და ესთეტიურად მაღლა აყენებდა მათზე, ვინც გეი არ იყო“..
სექსუალური ორიენტაცია, ქცევა, იდენტობა
ამერიკის ფსიქოლოგთა ასოციაცია სექსუალურ ორიენტაციას განსაზღვრავს შემდეგნაირად: „მტკიცე ნიმუში ემოციური, რომანტიკული და/ან სექსუალური მიზიდულობისა მამაკაცების, ქალების, ან ორივე სქესის მიმართ“. სექსუალური ორიენტაცია შესაძლოა განიხილოს სამ კატეგორიად: ჰეტეროსექსუალი (ემოციური, რომანტიკული ან სექსუალური მიზიდულობის ქონა სხვა სქესის წარმომადგენლების მიმართ); გეი/ლესბოსელი (ემოციური, რომანტიკული ან სექსუალური მიზიდულობის ქონა იმავე სქესთან) და ბისექსუალი (ემოციური, რომანტიკული ან სექსუალური მიზიდულობის ქონა მამაკაცებისა და ქალების მიმართ ერთდროულად). როზარიო, სქრიმშო, ჰანთერ, ბრაუნის (2006) მიხედვით, „ლესბოსელის, გეის ან ბისექსუალის (ლგბტ) სექსუალური იდენტობის განვითარება კომპლექსური და ხშირად რთული პროცესია. სხვა უმცირესობების ჯგუფებისგან განსხვავებით (მაგალითად, ეთნიკური უმცირესობები), ლგბტ ინდივიდებისა იმ ადამიანების საზოგადოებაში არ იზრდებიან, რომლებიც მათ ორიენტაციას იწონებს. პირიქით, ადამიანები მათ გარშემო ხშირად საკითხისადმი უცოდინრობით ან მტრული დამოკიდებულებით გამოირჩევა.“
ბრიტანელი გეი აქტივისტი პიტერ ტატჩელი მიიჩნევს, რომ ტერმინი „გეი“ უბრალოდ კულტურული გამოთქმაა, რომელიც მოცემულ საზოგადოებაში ჰომოსექსუალობის მიმდინარე სტატუსს აჩვენებს.
თუ ადამიანი სექსუალური აქტით კავდება იმავე სქესის პარტნიორთან, მაგრამ ამავე დროს თავს გეიდ არ მიიჩნევს, ის შესაძლოა ჩაითვალოს, როგორც 'bi-curious’. ამდაგვარად, ადამიანი, რომელსაც იმავე სქესთან სექსუალური აქტი არ ჰქონია, შეიძლება მაინც იდენტიფიცირებული იყოს, როგორც გეი. შესაძლოა ბისექსუალი ადამიანიც ჩათვლილი იყოს გეიდ, მაგრამ სხვები ფიქრობდნენ, რომ გეი და ბისექსუალი ერთმანეთის გამომრიცხავი ტერმინებია. ასევე, არსებობს შემთხვევები, როცა ადამიანებს იმავე სქესის მიმართ ლტოლვა გააჩნიათ, მაგრამ არც სექსუალური აქტით კავდებიან და არც გეიდ მიიჩნევენ თავს, ასეთ ადამიანებს შესაძლოა ტერმინი „ასექსუალური“ ვუწოდოთ.
ტერმინოლოგია
ზოგიერთი ადამიანი ტერმინის - „ჰომოსექსუალი“ გამოყენებას ერიდება, რადგან თვლის, რომ ტერმინი ზედმეტად კლინიკურად ჟღერს და უფრო მეტად სექსუალურ აქტზეა აქცენტი, ვიდრე ემოციებსა და სიყვარულზე და ასოცირდება იმ პერიოდთან, როცა ჰომოსექსუალობა მენტალურ დარღვევად ითვლებოდა. საზოგადოებაში, კულტურულ კონტექსტში უარყოფითი ასოციაციები ამ ტერმინთან და სლენგი მასთან მიმართებაში, კიდევ ერთი მიზეზია რატომ არიდებენ თავს სიტყვის გამოყენებას. სტილის სახელმძღვანელოები, მაგალითად ისეთი, როგორიცაა Associated Press, ჰომოსექსუალის ნაცვლად გეის გამოყენებას უჭერს მხარს და მას შემდეგ განსაზღვრებას აძლევს: „ გეი: აღწერს ქალებსა და მამაკაცებს, რომლებსაც თავისავე სქესის ადამიანები იზიდავთ, თუმცაღა ქალების შემთხვევაში უფრო ხშირად ტერმინი ლესბოსელი გამოიყენება. ტერმინს უპირატესობა ენიჭება ჰომოსექსუალთან შედარებით, გარდა კლინიკური შემთხვევებისა და სექსუალურ აქტივობასთან ასოციაციების ქონისა“.
გეი და ლგბტ საზოგადოებები
1980-იანი წლების ამერიკაში, გეი საზოგადოებამ ერთობლივი ძალისხმევით წამოაყენა წინადადება, რომ ყველა იმ ორგანიზაციას, რომლებიც მამაკაცებისა და ასევე ქალების უფლებებს იცავდა, ასევე ტერმინი „ლესბოსელი“ დამატებოდა. ასე რომ, მაგალითისთვის, ისეთი ორგანიზაციები, როგორიც იყო National Gay Task Force გახდა National Gay and Lesbian Task Force. ბევრი თავდადებული ფემინისტისთვის ასევე მნიშვნელოვანი იყო ის, რომ აბრივიატურაში: ლგბტ - „ლ“ -ლესბოსელი პირველი ყოფილიყო და არა პირიქით, რაც მათი აზრით, კიდევ ერთხელ გაუსვამდა ხაზს ქალების მეორეხარისხოვან როლს. 1990-იანებში მწვავე კამათის თემა გახდა ის მოსაზრება, რომ უნდა მომხდარიყო თუ არა სხვა სექსუალური უმცირესობების (როგორიცაა ბისექსუალები, ტრანსგენდერები, ინტერსექსი და ა.შ.) იმავე ჯგუფში გაწევრიანება. ორგანიზაციების უმრავლესობამ წესდებაში ცვლილებები შეიტანა.
აღმწერი
ტერმინი „გეი“ შესაძლოა ასევე გამოყენებულ იქნეს როგორც ზედსართავი სახელი, რომელიც აღწერს თუმცა მისი გამოყენება უკვე 1970-იანი წლებიდან დაიწყო „ჰომოსექსუალური მამაკაცის“ აღსანიშნავად. მსგავსი კონტექსტით სიტყვის გამოყენება ხშირია, მაგალითად ისეთი ცნობილი ორგანიზაციების სახელებში, როგორებიცაა: Parents, Families and Friends of Lesbians and Gays (PFLAG) და Children Of Lesbians And Gays Everywhere.
დამამცირებელი კონტექსტი
ხშირია სიტყვის დამამცირებელ კონტექსტში მოხსენიების ფაქტებიც, რაც 1970-იანი წლების ბოლოდან მომდინარეობს. 1980-იანების დასაწყისში და განსაკუთრებით 1990-იანების ბოლოში, ახალგაზრდა ადამიანებში ბევრი ისეთი ფრაზა გავრცელდა, სადაც სიტყვა „გეი“ დამამცირებელი სახითაა მოხსენიებული.
სქოლიო
კატეგორია:სექსუალური ორიენტაცია კატეგორია:ლგბტ ტერმინები
სკინდორი
სკინდორი — სოფელი ჭიათურის მუნიციპალიტეტში (პერევისას თემი). მდებარეობს მდინარე საძალიხევის მარჯვენა მხარეს. ზღვის დონიდან 540 მ. ჭიათურიდან 10 კმ. სოფლის ჩრდილოეთით მდებარეობს ქვედა პალეოლითის ხანის ნამოსახლარი ბეხნარი და არქეოლოგიური ძეგლი კაჟები.
დემოგრაფია
2014 წლის აღწერის მონაცემებით სოფელში ცხოვრობს 446 ადამიანი.
სქოლიო
კატეგორია:ჭიათურის მუნიციპალიტეტის სოფლები
რუსეთ-ოსმალეთის ომი (1877-1878)
რუსეთ-ოსმალეთის ომი 1877-78 წლებში — რუსეთის იმპერიის მიერ წამოწყებული სამხედრო კამპანია ხმელთაშუა ზღვაზე გასასვლელის მოსაპოვებლად და ბალკანეთის ნახევარკუნძულის ოსმალეთის იმპერიისგან წასართმევად. ომს წინ უძღოდა ბალკანეთის ნახევარკუნძულზე ეროვნულ-განმათავისუფლებელი მოძრაობის გაძლიერება. 1877 წლის (24) აპრილს კიშინიოვში მყოფმა რუსეთის იმპერატორმა ალექსანდრე II-მ ხელი მოაწერა მანიფესტს ოსმალეთთან ომის შესახებ.
ბალკანეთის ფრონტი
საომარი მოქმედებები თავიდანვე დაიწყო ორ ფრონტზე – ბალკანეთსა და კავკასიაში. ოსმალეთის არმია ომის დასაწყისისათვის 450 ათას კაცს ითვლიდა, აქედან 338 ათასი ბალკანეთის ფრონტზე იმყოფებოდა, ხოლო 70 ათასი – კავკასიის ფრონტზე. რუსეთის მხარეს იბრძოდა ბულგარეთი და სერბეთის სამეფო. 1877 წლის აპრილში რუსეთის არმიამ გადალახა მდინარე პრუტი და რუმინეთის ტერიტორიაზე შევიდა. 1877 წლის მაის–ივნისში მიმდინარე ცხარე ბრძოლების შემდეგ რუსებმა ბულგარელ მოლაშქრეებთან ერთად მდინარე დუნაი გადალახეს და დაიკავეს სისტოვო. ამის შემდეგ რუსეთის არმია სამ ნაწილად გაიყო: გენერალ იოსებ გურკოს კორპუსს უნდა გადაელახა ბალკანეთის მთები და გადასულიყო ოსმალეთის არმიის ზურგში ადრიანოპოლის რაიონში. გენერალ ნიკოლოზ კრიდერის კორპუსს უნდა ემოქმედა რუსეთის არმიის მარჯვენა ფლანგზე და დაეკავებინა მნიშვნელოვანი სიმაგრე პლევნა. ტახტის მემკვიდრის ალექსანდრე ალექსანდრის ძის კორპუსს უნდა ემოქმედა რუსეთის არმიის მარცხენა ფლანგზე და დაეკავებინა მნიშვნელოვანი სიმაგრე რეშჩუკი. იოსებ გურკოს კორპუსმა სწრაფი შეტევა განახორციელა, დაიკავა ბულგარეთის ძველი დედაქალაქი ტირნოვო და შეუდგა ბალკანეთის მთებზე გადასვლას.
ოსმალეთის სარდლობამ მიზნად დაისახა რუსეთის არმიის სამხრეთ ბალკანეთიდან გნდევნა. ოსმალეთის არმია სულეიმან-ფაშას სარდლობით 1877 წლის ზაფხულში დიდი მონდომებით უტევდა შიპაის უღელტეხილზე გამაგრებულ რუსების რაზმს. მაგრამ რუსეთ-ბულგარეთის ერთობლივმა არმიამ არ დაუშვა ოსმალეთის არმიის ჩრდილოეთ ბალკანეთში გადასვლა. 1877 წლის ნოემბერში პლევნის გარნიზონის ოსმალურმა სარდლობამ კაპიტულაცია გამოაცხადა. პლევნის აღებამ გადამწყვეტი გავლენა იქონია ომის მსვლელობაზე. 1878 წლის იანვარში იოსებ გურკოს კორპუსმა სოფია დაიკავა, ხოლო რამდენიმე დღის შემდეგ ოსმალები დაამარცხა ფილიპოპოლთან, რუსებმა აიღეს პლოვდივი, არმიის მეორე კორპუსმა 1878 წლის 8 იანვარს დაიკავა ადრიანოპოლი.
კავკასიის ფრონტი
კავკასიაში რუსეთის არმიას სარდლობდა მიხეილ ლორის-მელიქიშვილი. მის განკარგულებაში იყო 70 ათასი კაცი, რომელთა ნახევარს ქართველები შეადგენდნენ. ქართველებს იმედი ჰქონდათ ოსმალეთის მფლობელობაში არსებული სამხრეთ-დასავლეთ საქართველოს რუსეთთან შეერთებისა. ოსმალეთის მხრიდან ანატოლიის არმიას სარდლობდა მუხთარ ფაშა. საომარი მოქმედებები კავკასიის ფრონტზე დაიწყო 1877 წლის 30 აპრილს. ამავე წლის მაისში რუსებმა აიღეს ბაიაზეთი და არტაანი. რუსეთის არმიამ არ ისარგებლა მოპოვებული უპირატესობით და ბათუმის მაგივრად გეზი ყარსისაკენ აიღო, ბათუმზე შეტევა კი ოზურგეთიდან დაიწყო. ამ სტრატეგიული შეცდომის წყალობით რუსეთის სარდლობამ ინიციატივა ხელიდან გაუშვა. რუსეთის არმიამ ყარსი ვერ აიღო, საჭირო გახდა ხანგრძლივი ალყა. ამან ოსმალეთის სარდლობას საშუალება მისცა ჯარების მობილიზება მოეხდინა. რუსეთის სარდლობა მიხვდა საკუთარ შეცდომას და არზრუმის მიმართულებით დაიწყო შეტევა. დაგეგმილი შეტევა დაგვიანდა და ამჯერადაც ხელიდან გაუშვეს უპირატესობის მოპოვების შესაძლებლობა. 1877 წელს ოსმალებმა სასტიკად დაამარცხეს ერევნიდან ბაიაზითის მიმართულებით შეტევაზე გადასული რუსეთის ჯარები. ასევე დამარცხდნენ რუსები აფხაზეთშიც. 1877 წელს ოსმალეთმა გუდაუთასთან 1500-კაციანი დესანტი გადასხა და სოხუმი უბრძოლველად აიღო. 25 ივნისს ზივინთან განცდილი მარცხის შემდეგ რუსებმა დატოვეს ომის დასაწყისში დაკავებული ტერიტორიები. 1877 წლის ივნისიდან-სექტემბრამდე რუსეთის არმიის მდგომარეობა მცირე აზიის ფრონტზე მძიმე იყო. რუს-ქართველთა ერთობლივმა ჯარმა გაიმარჯვა მუხაესტატესთან და ხუცუბანთან, მაგრამ დამარცხდა ციხისძირთან. აფხაზეთში გენერალ იაკობ ალხაზიშვილის სარდლობით სასწრაფოდ გაიგზავნა დამხმარე ძალა, რომელიც რუსეთის რეგულარული ჯარისა და ქართული სახალხო ლაშქრისაგან შედგებოდა. გადამწყვეტი ბრძოლა ოქუმთან ოსმალების მარცხით დამთავრდა და უკან დაიხიეს. 1877 წლის 2 სექტემბერს რუსეთის ჯარები სოხუმში დაბრუნდნენ. მალე თურქებმა აფხაზეთი მთლიანად დატოვეს.
აღნიშნული ფაქტის შემდეგ ვითარება რადიკალურად შეიცვალა, რუსები შეტევაზე გადავიდნენ არზრუმის და ყარსის მიმართულებით. გენერალ ობრუჩოვის სარდლობით რუსებმა დაამარცხეს ანატოლიის არმია. 8 ნოემბერს რუსეთის ჯარებმა ქართული სახალხო ლაშქრის დახმარებით ყარსი აიღეს და ერზურუმი ალყაში მოაქციეს. 1877 წლის დეკემბერში რუსებმა დაიკავეს ხერთვისი, არტანუჯი და ბათუმისაკენ გავიდნენ, თუმცა აჭარელი ბეგების პოზიციის გარკვევამდე ბრძოლის დაწყებას ერიდებოდნენ, ასეთ ვითარებაში შერიფ ხიმშიაშვილმა რუსებს აჭარაში შესვლა სთხოვა მათაც აღარ დააყოვნეს და ახალციხის მხრიდან რუსეთის ჯარები აჭარისკენ დაიძრნენ. ოსმალეთი კი თავგამოდებით იცავდა არზრუმს.
რუსეთის წარმატებებმა შეაშფოთა ევროპული სახელმწიფოები, ისინი სულთანს ზავის დადებას ურჩევდნენ. ევროპის ქვეყნებთან გართულების თავიდან აცილების მიზნით ალექსანდრე II-მ სულთნის პირობა მიიღო და 1878 წლის 19 (31) იანვარს ადრიანოპოლში დაიდო რუსეთ-ოსმალეთის დროებითი ზავი.
ომის შედეგები
დროებითი ზავი განახლდა 19 თებერვალს. სტამბოლიდან დასავლეთით 12 კმ-ის დაშორებით დაიდო სან-სტეფანოს საზავო ხელშეკრულება, რომლის მიხედვითაც სერბეთმა, მონტენეგრომ და რუმინეთმა მიიღეს დამოუკიდებლობა, ბულგარეთმა შეიერთა მაკედონია და ოსმალეთში შემავალ ავტონომიურ სამთავროდ იქცა. ოსმალეთის ჯარები არ უნდა დარჩენილიყვნენ ბულგარეთში, ხოლო ციხესიმაგრები უნდა დაენგრიათ. მიუხედავად იმისა, რომ ბულგარელები ფორმალურად ოსმალეთის მმართველობის ქვეშ რჩებოდნენ 1908 წლამდე, მათ გარკვეული თვითმმართველობა ჰქონდათ მოპოვებული ოსმალეთისგან. ომს შედეგად მოჰყვა ბულგარეთში მუსლიმთა ეთნიკური წმენდა. რუსეთმა ამავე ზავით მიიღო სამხრეთი ბესარაბია. სან-სტეფანოს ზავი გადაისინჯა 1878 წლის 13 ივლისს ბერლინში. ბერლინის ხელშეკრულებით შეიცვალა სან-სტეფანოს ზავის რამდენიმე პირობა რუსეთის საზიანოდ. განსაკუთრებული დავის საგნად იქცა ბათუმის საკითხი. ბათუმის რუსეთს მხოლოდ პორტო-ფრანკოს სტატუსით გადაეცა. რუსეთმა ასევე მიიღო კოლა-არტაანი, ყარსი, ბაიაზეთი და აჭარა, შავშეთი, კლარჯეთი, ოლთისი.
ნისან ბაბალიკაშვილი
მინი|ნისან ბაბალიკაშვილი ნისან ბაბალიკაშვილი (დ. 1938 — გ. 1986) — ქართველი ებრაელი, ფილოლოგი, სემიტოლოგი, ბიბლეისტი, მთარგმნელი. ცნობილი რაბინის, ისრაელ ბაბალიკაშვილის (1899-1971) ვაჟი. საქართველოს მეცნიერებათა აკადემიის აღმოსავლეთმცოდნეობის ინსტიტუტის უფროსი მეცნიერი თანამშრომელი. საბჭოთა პერიოდში იყო თანამედროვე ივრითის პირველი ოფიციალური პედაგოგი თბილისის სახელმწიფო უნივერსიტეტში. დაკრძალულია თბილისის ებრაულ სასაფლაოზე.
ოჯახი
ნისან ბაბალიკაშვილი დაიბადა და ცხოვრობდა თბილისში. მამა - ისრაელ აჰარონის ძე ბაბალიკაშვილი ცნობილი რაბინი, მასწავლებელი და საზოგადო მოღვაწე იყო. დაიბადა 1899 წ. ქ. ქუთაისში. გარდაიცვალა 1971 წ. თბილისში. დედა - მალქა იეზეკიელის ასული თეთრუაშვილი ახალციხელი რაბინის შვილი იყო. ოჯახს ნისანის გარდა სამი შვილი ჰყავდა: ქალიშვილები - ხაია-მერაბი (ცაცა) და რივა და ვაჟი იოსები, რომელიც სრულიად ახალგაზრდა, 28 წლის ასაკში გარდაიცვალა.
ნაშრომები
ნისან ბაბალიკაშვილის მთავარ ნაშრომში საქართველოს ებრაული ეპიგრაფიკის შესახებ თავმოყრილია 101 წარწერა საქართველოს სხვადასხვა კუთხეებიდან: აბასთუმნიდან, ახალციხიდან, ახალსოფლიდან, ბანძიდან, ბათუმიდან, ბორჯომიდან, ვანიდან, კულაშიდან, ქუთაისიდან, ლაილაშიდან, ონიდან, ფოთიდან, საჩხერიდან, თამარაშენიდან და სხვა. საკანდიდატო დისერტაცია დაიცვა 1972 წ. 15 მარტს. არაერთი ნაშრომი მიეძღვნა ე.წ. მთიელ ებრაელთა და ყირიმის კარაიმული ეპიგრაფიკის შესწავლას. ნისან ბაბალიკაშვილი არის ძველებრაულიდან ბიბლიის ცალკეული წიგნების ქართული თარგმანების ავტორი. , ქართულად თარგმნა ასევე პოეტ ალექსანდრ პენის ლექსები და შემუელ აგნონის პროზა. თავისი წვლილი შეიტანა ქართული საბჭოთა ენციკლოპედიის შექმნაში.
საქართველოში მოქმედებდა ნისან ბაბალიკაშვილის სახელობის საქართველოს ებრაელთა მატერიალური კულტურის ფონდი (ხელმძღვანელი შ. ბოსტანაშვილი).
სქოლიო
კატეგორია:ქართველი ებრაელები კატეგორია:დაბადებული 1938 კატეგორია:გარდაცვლილი 1986
ბდსმ
thumb|ყელსაბამი ბსდმ-ს გავრცელებული სიმბოლოა ბდსმ (ინგ. BDSM) ადამიანის სექსუალურ ქცევასთან დაკავშირებული პრაქტიკების ნაირსახეობებია. მთავარი ქვეჯგუფები გამოიხატება აბრევიატურით „ბდსმ“, რომელშიც შედის:
ლიტერატურა
კატეგორია:ბდსმ
სტენლი (აიდაჰო)
სტენლი (Stanley) — ქალაქი აშშ-ში. მდებარეობს აიდაჰოს შტატში, კასტერის ოლქში. 2010 წლის მონაცემებით ქალაქის მოსახლეობა შეადგენს 63 კაცს.
იხილეთ აგრეთვე
კატეგორია:აიდაჰოს ქალაქები
მანიპულა
მანიპულა (ლათ. manipula — პეშვი, მუჭი. manus — ხელი) — რომაული ლეგიონის ძირითადი ტაქტიკური ქვედანაყოფი მანუპულარული ტაქტიკის პერიოდში, იყოფოდა ორ ცენტურიად. წარმოიქმნა ჯერ კიდევ რომულუსის დროს. მანუპულათა რიცხვოვნობა არ იყო ყოველთვის ზუსტად აღწერილი, რადგან ერთი და იგივე რაოდენობის დროს ლეგიონების რიცხვოვნობა შეიძლება განსხვავებული ყოფილიყო. მაგალითად, ლათინური ომის დროს ძვ. წ. 340 წელს მანიპულა 60 ჯარისკაცისგან, ორი ცენტურიონისგან და ერთი ვექსილაციისგან შედგებოდა. მანიპულის ჯარისკაცებს manipulares (manipularii) ერქვათ.
რესურსები ინტერნეტში
კატეგორია:რომაული სამხედრო სტრუქტურები
პაულა აბდული
პაულა ჯული აბდული (Paula Abdul დაიბადა 19 ივნისი, 1962. სან-ფერნანდო, კალიფორნია, აშშ) არის ამერიკელი მომღერალი, კომპოზიტორი, მოცეკვავე, ქორეოგრაფი, მსახიობი და სატელევიზიო სახე. მან დაიწყო თავისი კარიერა ლოს-ანჯელეს ლეიკერსის გულშემატკივრად 18 წლის ასაკში, შემდეგ კი გახდა ლეიკერ გოგოების მთავარი ქორეოგრაფი, სადაც იგი აღმოაჩინეს ჯექსონებმა. ჯანეტ ჯექსონის მუსიკალური კლიპების ქორეოგრაფიის შემდეგ, პაულა გახდა მუსიკალური ვიდეორგოლის ეპოქაში ქორეოგრაფი და მალევე მან ხელი მოაწერა Virgin Records- თან კონტრაქტს. მისი სადებიუტო სტუდიური ალბომი Forever Your Girl (1988) იმ დროისთვის ერთ-ერთი ყველაზე წარმატებული სადებიუტო ალბომი გახდა, მან 7 მილიონი ეგზემპლარი გაყიდა შეერთებულ შტატებში და დაამყარა რეკორდი ყველაზე მეტი პირველ ადგილოსანი სინგლი Billboard Hot 100-ში სადებიუტო ალბომიდან : "Straight Up", "Forever Your Girl", "Cold Hearted" და "Opposites Attract". მისი ექვსი პირველადგილოსანი სინგლი Billboard Hot 100 – ზე უთანაბრდება დაიანა როსს, რომელიც მეშვიდე ადგილზეა იმ სოლო შემსრულებლებს შორის, რომლებიც ლიდერობენ ჩარტში.
აბდული იყო ერთ – ერთი ორიგინალური მსაჯი სატელევიზიო სერიალში American Idol 2002–2009 წლებში და შემდეგ გამოჩნდა მსაჯად The X Factor, Live to Dance, So You Think You Can Dance და The Masked Dancer. აღსანიშნავია, რომ მან მიიღო ქორეოგრაფიული მონაწილეობა მრავალ ფილმში, მათ შორის Can't Buy Me Love (1987), The Running Man (1987), Big (1988), Coming to America (1988), Action Jackson (1988), The Doors (1991) ), ჯერი მეგუაერი (1996) და ამერიკელი ლამაზმანი (1999). მან მიიღო ჩვიდმეტი MTV ვიდეო მუსიკალური პრემიის ნომინაცია, მოიგო ხუთი, ასევე მიიღო გრემის პრემია საუკეთესო მუსიკალური ვიდეოსთვის "Opposites Attract" ფილმისთვის "Opposites Attract" 1991 წელს. მან მიიღო პრაიმტაიმის ემის ჯილდო შესანიშნავი ქორეოგრაფიისთვის ორჯერ The Tracey Ullman Show-ში მუშაობისთვის. და საკუთარი გამოსვლა ამერიკული მუსიკის დაჯილდოებაზე 1990 წელს. აბდული დაჯილდოვდა საკუთარი ვარსკვლავით ჰოლივუდის დიდების ბილიკზე და არის პირველი გასართობი, რომელსაც მიენიჭა Nickelodeon Kids 'Choice Awards' დიდების დარბაზის ჯილდო.
ადრეული წლები
აბდული დაიბადა სან – ფერნანდოში, კალიფორნია, ებრაულ ოჯახში. აბდულის მამა, ჰარი აბდული, დაიბადა სეფარულ ებრაულ (სირიულ-ებრაულ) თემში, ალეპოში, სირიაში, და გაიზარდა ბრაზილიაში და ემიგრაციაში წავიდა შეერთებულ შტატებში. დედამისი, კონცერტის პიანისტი ლორაინი მ. რიკისი, გაიზარდა ერთ – ერთ კანადელ – ებრაულ ოჯახში, მინიდეზას შტატში, მანიტობაში და აშკენაზი ებრაელი წინაპრები ჰყავს უკრაინიდან. აბდულს ჰყავს და, სახელად ვენდი. როგორც მოსიყვარულე მოცეკვავე, აბდულს შოუ ბიზნესის კარიერაში შთააგონა ჯინ კელიმ ფილმით Singin 'in the Rain. მარცხნივ|მინი|ემის დაჯილდოებაზე - 1990წ აბდულმა ადრეულ ასაკში დაიწყო ცეკვის გაკვეთილები ბალეტში, ჯაზში და ტაპში. იგი სწავლობდა ვან ნუისის საშუალო სკოლაში, სადაც იყო გულშემატკივარი და საპატიო სტუდენტი. 15 წლის ასაკში მან მიიღო სტიპენდია პალმ სპრინგსის მახლობლად მდებარე საცეკვაო ბანაკში და 1978 წელს გამოჩნდა დაბალბიუჯეტიან დამოუკიდებელ მუსიკალურ ფილმში, Junior High School-ში. 1980 წელს მან დაამთავრა ვან ნუისის საშუალო სკოლა. აბდულმა სწავლა დაიწყო მაუწყებლობაზე კალიფორნიის სახელმწიფო უნივერსიტეტში, ნორტინჯში. პირველ კურსზე, იგი 700 კაციან გუნდში შეირჩა Los Angeles Lakers NBA– ს კალათბურთის გუნდის - ცნობილი ლეიკერ გოგოების გულშემატკივართა შემადგენლობაში. ერთ წელიწადში იგი გახდა მთავარი ქორეოგრაფი.
კარიერა
აბდული აღმოაჩინეს ჯექსონებმა, მას შემდეგ რაც ჯგუფის რამდენიმე წევრი დააკვირდა ლოს ანჯელეს ლეიკერსის თამაშს. მასთან ხელი მოაწერეს ვიდეოს ქორეოგრაფიის შესასრულებლად, მათი სინგლისთვის "წამება". აბდულმა გაიხსენა, რომ შეშინებული იყო იმით, რომ ჯექსონებს უნდა ეთქვათ როგორ ეცეკვათ. მან თქვა, რომ იგი "არ იყო დარწმუნებული, თუ როგორ [მან] მოახერხა ეს". ვიდეოში ქორეოგრაფიის წარმატებამ გამოიწვია აბდულის ქორეოგრაფის კარიერა. ვიდეო, განსაკუთრებით ჯანეტ ჯექსონის ვიდეოები - "What Have You Done for Me Lately", "Nasty" and "Control" videos. ვიდეოს წარმატების წყალობითაც აბდულა აირჩიეს ჯექსონის გამარჯვების ტურის ქორეოგრაფად. აბდულმა ასევე შეასრულა გიგანტური კლავიშის სცენის ქორეოგრაფიული კადრები, რომელშიც მონაწილეობდა ტომ ჰენქსის პერსონაჟი Big-ში(1988).
სქოლიო
კატეგორია:დაბადებული 19 ივნისი კატეგორია:დაბადებული 1962 კატეგორია:ამერიკელი ქალი კინომსახიობები კატეგორია:XX საუკუნის ამერიკელი ქალი მსახიობები კატეგორია:ამერიკელი ქალი მსახიობები კატეგორია:XXI საუკუნის ამერიკელი ქალი მსახიობები კატეგორია:ამერიკელი მოცეკვავეები
სადიზმი
ტერმინს სადიზმი რამდენიმე მნიშვნელობა აქვს:
Lasioglossum adustum
Lasioglossum adustum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1995 წელს.
სქოლიო
adustum
სენტინუმის ბრძოლა
სენტინუმთან ბრძოლა იყო რომაელებსა და იტალიის ხალხებს შორის ერთ-ერთი უდიდესი ბრძოლა. ამ ბრძოლაში რომის წინააღმდეგ იბრძოდნენ სამნიტები, ეტრუსკები, გალები და უმბრები.
წინარეისტორია
ძვ. წ. 295 წელს რომის რესპუბლიკა ერთდროულად ორი მტრის წინააღმდეგ იბრძოდა. ჩრდილოეთით ოდესღაც ძლიერ ეტრუსკულ ქალაქებთან მიდიოდა ომი, სამხრეთით კი მესამე სამნიტური ომი მძვინვარებდა. ამ დროისთვის ეტრუსკებმა უკვე არაერთხელ იგემეს დამარცხება, ხოლო სამნიუმში კი რომაელებმა განდევნეს სამნიტური ჯარები საკუთარი მიწაწყლიდან.
სამნიტები წავიდნენ ეტრურიაში სადაც ეტრუსკებთან გაერთიანდნენ. მათ უმბრებიც და გალებიც შეუერთდნენ.
ბრძოლა
გაერთიანებული მტრების წინააღმდეგ რომის ლეგიონები კონსულების კვინტუს ფაბიუსის და პუბლიუს დეციუს მუსის მეთაურობით გაეშურნენ. ისინი ერთმანეთს სენტინუმთან შეხვდნენ. რომაელებმა მტრის ბანაკიდან 4 მილის დაშორებით დაიბანაკეს. მტრებმა კი გადაწყვიტეს ერთად არ დაბანაკებულიყვნენ. სამნიტები გალებს შეუერთდნენ, ეტრუსკები კი უმბრებს. ბრძოლის დღეც დაინიშნა. სამნიტები და გალები უნდა შებრძოლებოდნენ რომაელებს, ხოლო ეტრუსკები და უმბრები რომაულ ბანაკს უნდა დასხმოდნენ თავს. ამ ჩანაფუიქრს ხელი ღალატმა შეუშალა, ფაბიუსმა გაიგო მტრის განძრახვის შესახებ. რომაელებმა ჯარების ნაწილი გაგზავნეს კლუზიუმთან სათარეშოთ, რათა ბრძოლიდან გაეთიშათ ეტრუსკები.
საბოლოოდ ბრძოლაც გამოცხადდა. ჯარები ერთმანეთის პირისპირ დადგნენ. ამ დროს მთიდან ირემი გამოიქცა, უკან კი მას მგელი მისდევდა. ცხოველებმა მტრებს შორის გაირბინეს, ირემი გალებისკენ გაიქცა, მგელი კი რომაელებისკენ. გალებმა ირემი მოკლედ, რომაელებმა კი გაატარეს მგელი. მაშინ ერთ-ერთმა რომაელმა მეომარმა თქვა რომ დამარცხება და სიკვდილი გალებისკენ გაიქცა მარსის მგელი კი რომაელების მხარესაა.
"illac fuga" inquit "et caedes uertit, ubi sacram Dianae feram iacentem uidetis; hinc uictor Martius lupus, integer et intactus, gentis nos Martiae et conditoris nostri admonuit."
მარჯვენა ფრთაზე გალები განლაგდნენ, მარცხენაზე კი სამნიტები. მარჯვნივ სამნიტების წინააღმდეგ ფაბიუსმა განათავსა პირველი და მესამე ლეგიონები, მარცხნივ კი პუბლიუს დეციუსმა მეხუთე და მეექვსე ლეგიონები.
თავიდან ბრძოლა თანაბარი იყო. ეტრუსკები და უმბრებიც რომ ყოფილიყვნენ ბრძოლაში რომაელები აუცილებლად წააგებდნენ.
მარჯვენა და მარცხენა ფლანგებზე ბრძოლა სხვადსხვანაერად ვითარდებოდა. მარჯვნივ ფაბიუსის ჯარები თავდასხმებს იგერიებდნენ, მაგრამ მტერს თავს არ ესხმოდნენ. გამოცდილმა მხედართმთავარმა კარგად იცოდა, რომ სამნიტები ბრძოლის დასაწყისში არიან გულადები, შემდეგ კი მალევე იღლებიან. გალები კი საერთოდ ვერ იტანენ სიცხეს, ამიტომ დილით თუ ისინი საშიშები არიან, საღამოსკენ უკვე უსუსურები ხდებიან. ამიტომ იგი ცდილობდა თავისი ჯარები ტყუილად არ დაეღალა და დალოდებოდა სანამ მტერი დაიღლებოდა.
პუბლიუს დეციუს მუსის მსხვერპლშეწირვა
"quid ultra moror" inquit "familiare fatum? datum hoc nostro generi est ut luendis periculis publicis piacula simus. Iam ego mecum hostium legiones mactandas Telluri ac Dis Manibus dabo."
დეციუსმა დაუძახა პონტიფიკუსს და შეასრულებინა მსხვერპლშეწირვის რიტუალი. მან დაწყევლა მტერი და მსხვერპლად შესწირა მათი ლეგიონები ქვესკნელის ღმერთებს. ამის შემდეგ მან გააჭენა იქითკენ, სადაც გალები ყველაზე მჭირდოდ იდგნენ და ასე შეეგება საკუთარ სიკვდილს.
ამ წუთიდან ბრძოლაში გარდატეხა მოხდა. მხედართმთავრის დაკარგვის შემდეგ რომაელებმა შეწყვიტეს უკან დახევა და შეტევაში გადავიდნენ. გალები კი კონსულის ასეთმა საქციელმას დააბნია. რომაელი პონტიფიკუსი ხმამაღლა ყვიროდა რომ რომაელებმა უნდა გაიმარჯვონ, რადგან კონსულის სიკვდილით გალები და სამნიტები ქვესკნელის ღმერთების საკუთრება არიან. ამ დროს დეციუსის ლეგიონების დასახმარებლად კვინტუს ფაბიუსმა გაგზავნა გაიუს მარციუსი და ლუციუს კორნელიუს სციპიონი. მათ შეძლეს გალების კუს გარღვევა.
რომაელთა გამარჯვება
მარჯვენა ფლანგზე კი ფაბიუსს დრო გაყავდა სანამ არ მიხვდა რომ მტერი დაიღალა. მაშინ მან მხედრებს უბრძანა სამნიტებისთვის ფლანგიდან შეტევა, ხოლო ლეგიონერებს კი წინსვლა. სამნიტებმა შეტევას ვერ გაუძლეს და ბანაკისკენ გაიქცნენ.
ამ დროს ფაბიუსმა შეიტყო დეციუსის სიკვდილის შესახებ. ნამ გალებს ფლანგიდან და ზურგიდან შეუტია. შემდეგ იგი წავიდა სამნიტების ბანაკისკენ და საბოლოოდ დაამარცხა გაქცეული ჯარი. დაიღუპა სამნიტების მხედართმთავარიც გელიუს ეგნატიუსი. მტრის ბანაკი ხანოკლე ბრძოლის შემდეგ აიღეს, გალებს კი ზურგიდან შეუტიეს. ამ დღეს 25 000 სამნიტი და გალი დაიღუპა, 8 000 ტყვედ ჩავარდა. ფაბიუსის ჯარიდან 1 700 ადამიანი დაიღუპა, დეციუსის ჯარიდან კი 7 000. ფაბიუსმა მტრის შეიარაღება იუპიტერს შესწირა მსხვერპლად.
დეციუსის ცხედარი მხოლოდ მეორე დღეს იპოვეს. იგი მთელმა ჯარმა დაიტირა. ფაბიუსმა იგი დიდი პატივით დაკრძალა.
ფაბიუსი რომში ტრიუმფით დაბრუნდა. ჯარისკაცები ადიდებდნენ მხედართმთავრის გამარჯვებას და დეციუსის დიდებულ გარდაცვალებას.
წყარო
კატეგორია:რომის რესპუბლიკის ბრძოლები კატეგორია:სამნიტური ომები კატეგორია:ძვ. წ. III საუკუნის ბრძოლები
Singles Box Set 1986-1995
Singles Box Set 1986-1995 — ინგლისური როკ-ჯგუფ Duran Duran-ის კრებული. გამოიცა 2004 წელს. მასში შეტანილია ჯგუფის მიერ 1986-1995 წლებში გამოცემული სინგლები. ეს არის წინა კრებულის, Singles Box Set 1981-1985 (2003) გაგრძელება.
სქოლიო
კატეგორია:2004 წლის კომპილაციური ალბომები კატეგორია:Duran Duran-ის კომპილაციური ალბომები
ლუგო
ლუგო (Lugo) — ქალაქი ჩრდილო-დასავლეთ ესპანეთში, გალისიის ავტონომიურ გაერთიანებაში, ლუგოს პროვინციის დედაქალაქი. 2010 წლის მონაცემებით, ქალაქის მუნიციპალიტეტის მოსახლეობა 97 635 ადამიანს შეადგენს, რის შედეგადაც ლუგო გალისიის მეოთხე ყველაზე ხალხმრავალი ქალაქია. მინი|250პქ|მარცხნივ|ლუგოს რომაული კედელი - [[იუნესკოს მსოფლიო მემკვიდრეობის ძეგლი]]
ისტორია
ქალაქი ძვ. წ. I საუკუნეში კელტებმა დააარსეს. მოგვიანებით იგი რომაელებმა დაიპყრეს. მიუხედავად იმისა, რომ ლუგო საკმაოდ პატარა იყო, რომაული მმართველობის პერიოდში ის გალისიის მთავარ ქალაქს წარმოადგენდა, ხოლო მოგვიანებით მისი დედაქალაქი გახდა. იმ დროისთვის, ეს რეგიონი საკმაოდ მდიდარი იყო ოქროთი, მიდიოდა გამალებული მოპოვებითი სამუშაოები.
XIX საუკუნის დასაწყისში, ესპანური კამპანიის მიმდინარეობისას, ლუგო ნაპოლეონმა დაიპყრო. 1976 წელს, ქალაქის მცხოვრებლებმა ლუგოს 2 000 წლის იუბილე აღნიშნეს, ვინაიდან მათ მიაჩნიათ, რომ ქალაქი ძვ. წ. 24 წელს დაარსდა.
რესურსები ინტერნეტში
კატეგორია:ესპანეთის ქალაქები კატეგორია:მსოფლიო მემკვიდრეობის ძეგლები ესპანეთში კატეგორია:ლუგოს მუნიციპალიტეტები
ნაავანი
ნაავანი (ოფიციალურად ნაავანის მუნიციპალიტეტი; Lungsod sa Nawaan; Bayan ng Nawaan) ― მეოთხე კლასის მუნიციპალიტეტი აღმოსავლეთ მისამისის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 22 444 ადამიანს შეადგენს. მოიცავს 10 ბარანგაის.
სქოლიო
კატეგორია:აღმოსავლეთ მისამისის მუნიციპალიტეტები
Kurodadrillia
Kurodadrillia — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ცინცაძე
საკუთარი სახელი ცინცაძე შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
გიორგი ყარყარაშვილი
გიორგი (გია) ყარყარაშვილი (დ. 31 ოქტომბერი, 1966, თბილისი) — ქართველი პოლიტიკოსი, გენერალ-მაიორი. იყო საბჭოთა კავშირის არმიის კაპიტანი, საქართველოს თავდაცვის მინისტრი (1993 - 1994).
ბიოგრაფია
1987 წელს დაამთავრა თბილისის საარტილერიო სასწავლებელი. მონაწილეობდა საქართველოს სამოქალაქო და აფხაზეთის ომებში (1992-1993). 1994-1995 წლებში იყო რუსეთის გენერალური შტაბის სამხედრო აკადემიის მსმენელი. 1995 წელს, მოსკოვში თავდასხმის შედეგად დაინვალიდდა. ასევე იყო საქართველოს პარლამენტის ორი მოწვევის წევრი 1999, 2008. 1999-2004 წლებში იყო საქართველოს მე-5 მოწვევის პარლამენტის წევრი (თბილისის ისნის მაჟორიტარი), საარჩევნო ბლოკი საინიციატივო ჯგუფი. 2004-2005 წლებში — საქართველოს მე-6 მოწვევის პარლამენტის წევრი (თბილისის ისნის მაჟორიტარი), საარჩევნო ბლოკი „ახალი საქართველოსთვის“. ამჟამად არის ვეტერანთა სამოქალაქო კავშირი „საქართველოს ლეგიონის“ თავმჯდომარე. ავტორია წიგნისა „ეს ჩვენი სამშობლო იწვის“ (2009).
სქოლიო
კატეგორია:ქართველი გენერლები კატეგორია:საქართველოს თავდაცვის მინისტრები კატეგორია:დაბადებული 31 ოქტომბერი კატეგორია:დაბადებული 1966 კატეგორია:აფხაზეთის ომის მონაწილეები კატეგორია:საქართველოს V მოწვევის პარლამენტის წევრები კატეგორია:საქართველოს VI მოწვევის პარლამენტის წევრები კატეგორია:თბილისში დაბადებულები გიორგი კატეგორია:გენერალ-მაიორები
ავენიდა პაულისტა
280px|thumb|right|ავენიდა პაულისტა ავენიდა პაულისტა (Avenida Paulista) — სან-პაულუში ყველაზე დიდი და ცნობილი გამზირი.
რესურსები ინტერნეტში
კატეგორია:სან-პაულუ
ცისკარიშვილი (მრავალმნიშვნელოვანი)
საკუთარი სახელი ცისკარიშვილი შეიძლება აღნიშნავდეს ერთ-ერთ შემდეგ პიროვნებათაგანს:
ქორჭილასნაირნი
ქორჭილასნაირნი (Perciformes) — თევზების რიგი. აქვს 2 ზურგის ფარფლი. მუცლის ფარფლები მკერდის ფარფლების ქვემოთ ან მათ წინაა. ქორჭილასნაირთა რიგი მოიცავს 150 ოჯახის 6000 სახეობას, მათ შორის 20 საქართველოს წყლებშიც გვხვდება. ქორჭილასნაირნი ფართოდ არის გავრცელებული დედამიწის სხვადასხვა წყალსატევში — ზღვებსა და მტკნარ წყლებში. მრავალ ქორჭილასნაირნს სარეწაო მნიშვნელობა აქვს. მსოფლიო თევზრეწვაში განსაკუთრებით დიდი ადგილი უკავია სციენას, თინუსს, სკუმბრიას და სხვას. შავი ქორჭილა (Micropterus salmoides) და ტილაპია (Tilapia mosambica) სატბოტო თევზმეურნეობის ძვირფასი ობიექტია.
ლიტერატურა
*
პლეისერვილი
პლეისერვილი (Placerville) — ქალაქი აშშ-ში. მდებარეობს აიდაჰოს შტატში, ბოისეს ოლქში. 2010 წლის მონაცემებით ქალაქის მოსახლეობა შეადგენს 53 კაცს.
იხილეთ აგრეთვე
კატეგორია:აიდაჰოს ქალაქები
ვექსილაცია
ვექსილაცია (ლათ. vexillatio სიტყვიდან vexillum — „დროშა“, „ალამი“, „შტანდარტი“) — ლეგიონის მცირე, განსაკუთრებული დაჯგუფება, კოჰორტაზე და ნუმერზე იშვიათად გამოიყოფოდა საბრძოლო მოქმედებებში მონაწილეობის მისაღებად, როდესაც თავად ლეგიონი სხვა დავალებას ასრულებდა, ანდაც საგარნიზონო ან საპატრულო სამსახურში იდგა.
ლიტერატურა
კატეგორია:რომაული სამხედრო სტრუქტურები
ბულმასტიფი
ბულმასტიფი (Bullmastiff) — ძაღლის ჯიში, რომელიც გამოყვანილია დიდ ბრიტანეთში XIX საუკუნეში.
ბულმასტიფების წინაპრების 60% ინგლისური მასტიფებია და 40% ბულდოგები. ამ ძაღლებს შეეძლო ბრაკონიერების დაწევა და შეჩერება. თეორიულად ბულმასტიფი უნდა ყოფილიყო მსოფლიოში ერთ-ერთი ყველაზე პოპულარული ჯიში. მისი სისწრაფე, ძალა და ამტანობა იმგვარად ყალიბდებოდა, რომ შესძლებოდა დასწეოდა და დაეჭირა დაუპატიჟებელი სტუმარი და ამავე დროს ზიანი არ მიეყენებინა მისთვის. ლამაზი და ძლიერი ბულმასტიფები ყველა კონტინენტზე გავრცელდა, თუმცა როტვეილერების პოპულარობას ვერ მიაღწიეს. ამის მიზეზი ისაა, რომ ბულმასტიფი ზოგჯერ ძალიან ჯიუტია, რის გამოც პატრონს არ ემორჩილება და ზოგჯერ ძალიან თავგამოდებით იცავს ოჯახს, რომელშიც ცხოვრობს.
ბულმასტიფის შეფერილობა შეიძლება იყოს ჩალისფერი, ზონარული-წითური, წითური, ვეფხვისებრი შეფერილობის. ძლიერი წინა ფეხები მსხვილია და სწორი. დაკუნთული მსხვილი კისერი მდორედ უერთდება მკერდს/ თვალები მუქია, საშუალო ზომის. ფართო მკერდი დაფარულია მოკლე, უხეში ბალნით. ბულმასტიფი კარგად ეგუება ქალაქში ცხოვრებას და ცხელ, მზიან კლიმატს. კარგად გრძნობს თავს ცივ კლიმატშიც. მისი ბეწვი განსაკუთრებულ მოვლას არ საჭიროებს. კარგი მოდარაჯეა. ძნელად იწვრთნება.
ბლეფარიტი
ბლეფარიტი — ქუთუთოს კიდეების ანთება.
ეტიოლოგია
ბლეფარიტის გამომწვევი მიზეზი შეიძლება იყოს:
სიმპტომები
ბლეფარიტისთვის დამახასიათებელია:
დაავადების ფორმები
გამომწვევი მიზეზებისა და გამოვლენილი სიმპტომების მიხედვით გამოყოფენ ბლეფარიტის ოთხ ძირითად ფორმას:
ლიტერატურა
კატეგორია:თვალის დაავადებები
Kurodadrillia habui
Kurodadrillia habui — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
Guerrillero Heroico
მინი|250პქ|Guerrillero Heroico|[[ალბერტო კორდას მიერ გადაღებული ჩე გევარას ცნობილი ფოტო]] მინი|250პქ|პოპულარული, ამოჭრილი ვერსია Guerrillero Heroico (პარტიზანული ომის გმირი) — მარქსისტი რევოლუციონერის — ჩე გევარას საკულტო ფოტო, რომელზეც ის გამოსახულია თავის შავი ბერეტით, გადაიღო ალბერტო კორდამ. გადაღებულია 1960 წლის 5 მარტს, კუბის დედაქალაქ ჰავანაში, ხომალდ „ლა-კუბღის“ (La Coubre) აფეთქების დროს დაღუპულთათვის პატივის მიგების ცერემონიის დროს. 1960-იანი წლების ბოლოს იგი იქცა ქარიზმატულ და სადავო კულტურულ გამოსახულებად. კორდას თქმით, ფოტოს გადაღების მომენტში, მან ასახა გევარას გამომეტყველება, რომელიც სავსე იყო „აბსოლუტური ულმობელობით“, სიბრაზითა და ტკივილით. წლების შემდეგ, კორდა აღნიშნავდა, რომ ფოტო ასახავდა ჩეს მტკიცე და სტოიკურ ხასიათს. ფოტოს გადაღებისას, გევარა 31 წლის იყო.
მერილენდის ხელოვნების ინსტიტუტ-კოლეჯმა სურათს XX საუკუნის სიმბოლო და მსოფლიოს ყველაზე ცნობილი ფოტო უწოდა, რითაც ხაზს უსვამს სურათის ყველგანმყოფობის ბუნებას და ფართო მოწოდებას. მისი ვერსიები დახატეს, დაბეჭდეს, გააციფრულეს, ამოქარგეს, ტატუებზე დაიტანეს, ტრაფარეტები გააკეთეს, გამოასკულპტურეს თუ ამოსახეს ყველა წარმოსადგენ ზედაპირზე. როგორც ვიქტორიასა და ალბერტის მუზეუმის ხელმძღვანელობამ განაცხადა, ფოტო იმაზე მეტად იქნა გამრავლებული, ვიდრე სხვა ნებისმიერი ფოტოგრაფიული ნამუშევარი. კალიფორნიის ფოტოგრაფიის მუზეუმის დირექტორმა ჯონათან გრინმა კი ივარაუდა, რომ „კორდას ფოტო თავისი გზით მუშაობდა მთელი მსოფლიოს ენებში. ის გახდა ალფა-რიცხვითი სიმბოლო, იეროგლიფი, მყისიერი სიმბოლო. ის მისტერიულად ხელახლა ჩნდება ყველგან, სადაც კი კონფლიქტია. ისტორიაში არ არსებობს სხვა მისი მსგავსი, რომელიც ამ გზით მუშაობს“.
სურათის ისტორია და თანამედროვე მსოფლიო გავლენა საფუძვლად დაედო ტირშა ზიფის 2008 წლის დოკუმენტურ ფილმს „ჩევოლუცია“, ისევე როგორც მაიკლ კეისის 2009 წელს გამოსულ წიგნს „ჩეს სიცოცხლე სიკვდილის შემდეგ: სურათის მემკვიდრეობა“.
სქოლიო
კატეგორია:ჩე გევარა კატეგორია:ფოტოგრაფია
Lasioglossum advertum
Lasioglossum advertum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1960 წელს.
სქოლიო
advertum
კარბო...
კარბო..., კარბონ... (ლათ., ნათ. ბრ. — ნახშირი) — რთული სიტყვის შემადგენელი ნაწილი; აღნიშნავს კავშირს ნახშირბადის ნაერთებთან (მაგ., კარბიდები), ნახშირთან (მაგ., კარბონარები).
ლიტერატურა
კატეგორია:თავსართები
ოპოლი
ოპოლი (ოფიციალურად ოპოლის მუნიციპალიტეტი; Lungsod sa Opol; Bayan ng Opol) ― მეორე კლასის მუნიციპალიტეტი აღმოსავლეთ მისამისის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 66 327 ადამიანს შეადგენს. მოიცავს 14 ბარანგაის.
სქოლიო
კატეგორია:აღმოსავლეთ მისამისის მუნიციპალიტეტები
ბექა კობახიძე
ბექა კობახიძე (დ. 29 ოქტომბერი, 1985, თბილისი) — ქართველი ისტორიკოსი, ისტორიის დოქტორი (2015), ილიას სახელმწიფო უნივერსიტეტის ასოცირებული პროფესორი და მოწვეული ლექტორი საქართველოს საზოგადოებრივ საქმეთა ინსტიტუტში (GIPA).
ბიოგრაფია
ბექა კობახიძე დაიბადა 1985 წლის 29 ოქტომბერს, თბილისში. იგი ლექციებს კითხულობდა საქართველოს უნივერსიტეტსა და კავკასიის უნივერსიტეტში. 2018-2019 წლებში. იყო ოქსფორდის უნივერსიტეტის რუსეთისა და აღმოსავლეთ ევროპის შესწავლის ცენტრის მიწვეული მკვლევარი. მის კვლევით ინტერესს წარმოადგენს საქართველოს დემოკრატიული რესპუბლიკის (1918-1921) საგარეო პოლიტიკა, კავკასიის რეგიონში რუსეთისა და დასავლეთის დიდ სახელმწიფოთა გეოპოლიტიკური ინტერესების ისტორიული ურთიერთკვეთა და XIX-XX საუკუნეების კავკასიის რეგიონული ისტორია. ბექა კობახიძის მიმდინარე კვლევითი პროექტი არის „პარიზი 1919-1920: საქართველოს დამოუკიდებლობა დასავლეთის პოლიტიკაში“. კობახიძემ 2012-2014 წლებში მოიპოვა „პრეზიდენტის გრანტი ახალგაზრდა მეცნიერებისთვის“, 2014 წელს ფონდ „ღია საზოგადოება საქართველოს“ გრანტი, ხოლო 2018 წელს გაიმარჯვა შოთა რუსთაველის ეროვნული სამეცნიერო ფონდისა და ოქსფორდის უნივერსიტეტის ერთობლივ საგრანტო პროგრამის კონკურსში.
ბექა კობახიძემ დოქტორის აკადემიური ხარისხი მოიპოვა ივანე ჯავახიშვილის სახელობის თბილისის სახელმწიფო უნივერსიტეტში 2015 წელს. არის ილიას სახელმწიფო უნივერსიტეტის ასოცირებული პროფესორი და მოწვეული ლექტორი საქართველოს საზოგადოებრივ საქმეთა ინსტიტუტში (GIPA).
იგი 2009-2015 წლებში მუშაობდა საქართველოში ევროკავშირის სადამკვირვებლო მისიაში, 2015-2019 წლებში საქართველოს თავდაცვის სამინისტროში ხელმძღვანელობდა განათლებისა და პროფესიული განვითარების სამმართველოს, 2019 წლიდან კი მუშაობს უკრაინაში ეუთოს სპეციალურ სადამკვირვებლო მისიაში.
2020 წელს პროფესორ სტივენ ჯონსთან ერთად ილიას სახელმწიფო უნივერსიტეტში დააფუძნა და თანახელმძღვანელობს თანამედროვე საქართველოს ისტორიის სამაგისტრო პროგრამას.
სქოლიო
კატეგორია:ქართველი ისტორიკოსები კატეგორია:დაბადებული 1985 კატეგორია:თბილისში დაბადებულები კატეგორია:დაბადებული 29 ოქტომბერი
დომინანტი ქალი
დომინანტი ქალი (dominatrix — მმართველი ქალი) — ქალი, რომელიც იღებს დომინანტის როლს დაბმის და დისციპლინის, დომინაციის და მორჩილების ან სადომაზოხისმის სექსუალური პრაქტიკისას, რომლების ძირითადად აბრევიატურით "ბდსმ" გამოისახება. მამაკაცებში მისი ეკვივალენტია ბატონი. აღსანიშნავია, რომ არ არის აუცილებელი, დომინანტი ქალი კაც პარტნიორზე დომინირებდეს; მას ასევე შეიძლება ქალი ქვეშევრდომი ყავდეს.
კარატისჯვარი
კარატისჯვარი, კარათისჯვარი — მთა საქართველოში, მცხეთა-მთიანეთის მხარეში, დუშეთის მუნიციპალიტეტში. მდებარეობს კავკასიონის მთავარი წყალგამყოფი ქედის სამხრეთ ტოტზე, მდინარე ხევსურეთის არაგვის მარცხენა შენაკადების — ლიქოკისხევისა და აკუშოსხევის წყალგამყოფზე. სიმაღლე 2684 მ. აგებულია შუაიურული თიხაფიქლებითა და ქვიშაქვებით. კალთები ციცაბოა და შემოსილია სუბალპური და ალპური ბალახეულობით.
ლიტერატურა
კატეგორია:მცხეთა-მთიანეთის მხარის მთები
2 ივნისი
2 ივნისი — გრიგორიანული კალენდრის 153-ე დღე (ნაკიან წლებში – 154-ე დღე). წლის ბოლომდე დარჩენილია 212 დღე.
იხილეთ აგრეთვე
სხვა თვეები
0602
პორტუგალიის მორაგბეთა ეროვნული ნაკრები
პორტუგალიის მორაგბეთა ეროვნული ნაკრები — ეროვნული ნაკრები, რომელიც ქვეყანას წარმოადგენს რაგბის საერთაშორისო მატჩებში და ტურნირებში. მათი ისტორიაში პირველი თამაში შედგა 1935 წელს თავიანთი მეზობლების ესპანეთის მორაგბეთა ეროვნული ნაკრების წინააღმდეგ. მატჩი დამთავრდა ესპანელების გამარჯვებით ანგარიშით 6-5. დღეისათვის პორტუგალიის ეროვნული ნაკრები მონაწილეობას იღებს ევროპის ერთა თასის გათამაშებაში. რაგბის კავშირს პორტუგალიაში მართავს პორტუგალიის რაგბის ფედერაცია. 2007 წელს პორტუგალიამ მოიპოვა მათთვის პირველი კვალიფიკაცია მსოფლიო ჩემპიონატზე. 2007 წლის რაგბის მსოფლიო ჩემპიონატზე პორტუგალიის ნაკრები თამაშობდა C ჯგუფში ახალ ზელანდიასთან, იტალიასთან, რუმინეთთან და შოტლანდიასთან ერთად, სადაც მათ ყველა თამაში წააგეს და მხოლოდ ერთი ბონუს-ქულა მოიპოვეს. პორტუგალიის ნაკრების მეტსახელია Os Lobos, ანუ „მგლები“.
2000-იანი წლების დასაწყისში პორტუგალიის რაგბი აქტიურად ვითარდებოდა. 2003/04 წლების სეზონში პორტუგალიის ეროვნულმა ნაკრებმა სიურპრიზი შემოგვთავაზა, მან გაიმარჯვა ევროპის ერთა თასის გათამაშებაში, ხოლო 2005/06 წლების სეზონში პორტუგალიელები მესამე ადგილზე გავიდნენ. პორტუგალიის ნაკრები ასევე მაღალ დონეს აჩვენებს შვიდკაცა რაგბის თამაშის დროსაც. 2006 წელს პორტუგალიის სარაგბო ინსტიტუტებმა მიიღეს გრანტი მსოფლიო რაგბის საბჭოდან. ვარაუდობდნენ, რომ დაფინანსება დაეხმარებოდა პორტუგალიას მიეღო IRB-ს მეორე დონის ნაკრების სტატუსი. ახალი კლასიფიკაციის თანახმად, პორტუგალიის ნაკრები შედის «პერფომანსის» იმ ქვეყნების კატეგორიაში, რომლებსაც აქვთ მსოფლიო ჩემპიონატზე გამოსვლის გამოცდილება, მაგრამ ჯერ არ არიან მსოფლიო რაგბის ლიდერები.
2007 წლის რაგბის მსოფლიო ჩემპიონატის დამთავრების შემდეგ პორტუგალიის ნაკრები ერთბაშად დატოვა რამდენიმე ძლიერმა და წამყვანმა მოთამაშემ, რომლებსაც ღირსეული შემცვლელი ვერ მოეძებნა. ნაკრების დონეც თანდათან უკან წავიდა და 2015/16 წლების სეზონზე პორტუგალიას სხვების გარდა გერმანიის ნაკრებმაც მოუგო, რის შედეგადაც პორტუგალიელებმა A ჯგუფი დატოვეს და B ჯგუფში ჩამოქვეითდნენ.
იხილეთ აგრეთვე
კატეგორია:რაგბის ეროვნული ნაკრებები
სეიშები
მინი|360პქ|მდგრადი ტალღა (წითლად) წარმოადგენს გავრცელებული ორი ტალღის ჯამურ ურთიერთსაპირისპირო მიმართულებას (ლურჯი და წითელი) სეიშები (Seiche) — დიდი პერიოდის (რამდენიმე წთ-იდან ათეულ სთ-მდე) მქონე მდგრადი ტალღები, რომლებიც წარმოიქმნება მეტ-ნაკლებად დახშულ წყალსატევებში (ზღვა, ტბა, ყურე და სხვა). სეიშები გარეშე ძალების (ატმოსფერული წნევის მკვეთრი ცვლილება, ქარი, სეისმური მოვლენები და სხვა) გავლენით წარმოქმნილი ტალღებისა და აუზის ნაპირებიდან არეკვლილი ტალღების ინტერფერენციის შედეგია. სეიშების ამპლიტუდა რამდენიმე მმ-იდან რამდენიმე მ-მდეა. სეიშების დროს რხევით მოძრაობაში ჩართულია წყლის მთელი მასა, მაგრამ არსებობს ერთი ან რამდენიმე ხაზი, ე. წ. საკვანძო ხაზი, სადაც წყლის დონე არ იცვლება. განარჩევენ ერთ და მრავალკვანძიან სეიშებს. ტერმინი შემოღებულია 1890 წელს შვეიცარიელი ბუნებისმეტყველის ფრანსუა ალფონს ფორელის მიერ, რომელმაც აღნიშნული მოვლენა პირველად შეისწავლა ჟენევის ტბაზე, სადაც სეიშების ამპლიტუდა 2 მეტრამდე აღწევს (დაახლოებით 1 საათის განმავლობაში).
ლიტერატურა
კატეგორია:ოკეანოლოგია კატეგორია:ჰიდროლოგია
ორანჟის თავისუფალი სახელმწიფო
ორანჟის თავისუფალი სახელმწიფო (Oranje-Vrijstaat) წარმოადგენდა ბურების დამოუკიდებელ რესპუბლიკას სამხრეთ აფრიკაში, რომელიც მეცხრამეტე საუკუნის მეორე ნახევარში არსებობდა. შემდგომში ამ ტერიტორიას ეწოდებოდა მდინარე ორანჟის კოლონია, ხოლო სამხრეთ აფრიკის კავშირის შექმნის შემდეგ ის გახდა პროვინცია. ის დღევანდელი პროვინცია თავისუფალი შტატის წინამორბედია. მდებარეობდა მდინარეებს ორანჟი ვაალს შორის. მისი საზღვრების განსსაზღვრა დიდმა ბრიტანეთმა 1848 წელს, როდესაც რეგიონი გამოცხადდა მდინარე ორანჟის დამოუკიდებელი სახელმწიფოდ, და ექვემდებარებოდა ბრიტანეთს. მეფის წარმომადგენელი იჯდა ბლუმფონტეინში, რომელიც შემდგომში დედაქალაქად ჩამოყალიბდა.
1854 წლის 17 თებერვალს ტრანსვაალის მიერ დამოუკიდებლობის მიღების შემდეგ, 23 თებერვალს ბრიტანეთმა ორანჟის მდინარის დამოუკიდებელ სახელმწიფოს დამოუკიდებლობა აღიარა და მას ოფიციალურად ეწოდა ორანჟის თავისუფალი სახელმწიფო. ამერიკის შეერთებულმა შტატებმა და ორანჟის თავისუფალმა სახელმწიფომ ურთიერთ აღიარება მოახდინეს 1871 წელს.
რესურსები ინტერნეტში
კატეგორია:1854 წელს დაარსებული ქვეყნები კატეგორია:სამხრეთ აფრიკის რესპუბლიკის ისტორია კატეგორია:აფრიკის ყოფილი ქვეყნები კატეგორია:1902 წელს გაუქმებული ქვეყნები კატეგორია:თავისუფალი სახელმწიფო
მსოფლიო გუნდური ჩემპიონატი ჭადრაკში
1985 წლის სალონიკის კონგრესზე ფიდემ გადაწყვიტა ჩაეტარებინა მსოფლიოს გუნდური ჩემპიონატი ვაჟთა შორის. ტურნირის ჩატარების მთავარი მიზეზი გახდა შვეიცარიული სისტემის შედარებითი არასამართლიანობა წრიულ სისტემასთან შედარებით. გადაწყდა ტურნირი ჩატარებულიყო ოთხწლიანი ციკლით. ასევე გადაწყდა მონაწილეთა საკითხიც. თავდაპირველად ტურნირში მონაწილეობა უნდა მიეღოთ: მასპინძელი ქვეყნის ნაკრებს, ბოლო საჭადრაკო ოლიმპიადის ხუთ პრიზიორს და აფრიკის, ევროპის, აზიის და ამერიკის ჩემპიონებს. შემდეგ ეს წესი გარკვეულწილად შეიცვალა. ამჟამად ტურნირში იწვევენ ვაჟთა საჭადრაკო ოლიმპიადის სამ პრიზიორს, ქალთა საჭადრაკო ოლიმპიადის გამარჯვებულს, კონტინენტების ჩემპიონებს, მასპინძელთა ნაკრებს და ფიდეს მიერ პერსონალურად მოწვეული გუნდს.
სტატისტიკა, საუკეთესო მაჩვენებლები
მსოფლიოს 8 ჩემპიონატში მონაწილეობა მიიღო 33 ქვეყნის 36 ნაკრებმა (თითოჯერ ითამაშეს საქართველოს და ჩინეთის ქალთა გუნდებმა და აფრიკის გაერთიანებულმა ნაკრებმა).
საუკეთესო გუნდური   მაჩვენებლები
! style="background: #ddffdd;"|# ! s! style="background: #ddffdd;"|დაგროვილი ქულები ! s! style="background: #ddffdd;"|მოგებული მატჩები
საუკეთესო პირადი მაჩვენებლები (მედლები. აქ შედის საუკეთესო პერფორმანსისათვის გადაცემული მედლებიც)
! s! style="background: #ddffdd;"|ჩემპიონები ! s! style="background: #ddffdd;"|სულ მედლები (გუნდური) ! s! style="background: #ddffdd;"|ოქროს მედლები (პირადი) ! s! style="background: #ddffdd;"|სულ მედლები (პირადი) ! s! style="background: #ddffdd;"|სულ მედლები
საუკეთესო პირადი მაჩვენებლები
! s! style="background: #ddffdd;"|ჩემპიონატებში მონაწილეობა ! s! style="background: #ddffdd;"|ჩატარებული პარტიების რაოდენობა ! s! style="background: #ddffdd;"|მოგებული პარტიების რაოდენობა ! s! style="background: #ddffdd;"|პროცენტული მაჩვენებელი (25 პარტიაზე მეტი)